Obavijest uz oglas za prijam u službu u Grad Sinj,  s opisom poslova radnog mjesta, 
podacima o plaći i provjera znanja i sposobnosti


· Oglas za prijam u službu u za prijam u službu u Grad Sinj, Ured Grada, na radno mjesto: Domar-portir (1 izvršitelj, m/ž), na određeno vrijeme, do povratka namještenika sa bolovanja.


I. Opis poslova radnog mjesta: 

  	Domar-portir

Obavlja poslove čuvanja i održavanja zgrade Gradske uprave, obavlja sitne popravke u zgradi Gradske uprave, vodi brigu o elektirčnim i vodovodnim instalacijama, brine se o servisiranju protupožarnih aparata, vodi brigu o uređenju
okoliša oko zgrade Gradske uprave. Vodi brigu o funkcioniranju sustava grijanja, te druge pomoćno-tehničke poslove.
Obavlja poslove dostave potrošnog materijala i namirnica za čajnu kuhinju te poslove dostavljača za slučaj potrebe.
Obavlja i druge poslove po nalogu Pročelnika.


II. Podaci o plaći: 

· Koeficijent složenosti poslova radnog mjesta Domar/portir je 2,14 uz osnovicu za izračun plaće u iznosu od  487,00 €. 

 	Plaću namještenika čini umnožak koeficijenta složenosti poslova radnog mjesta na koje je namještenik raspoređen i osnovice za izračun plaće, uvećan za 0,5% za svaku navršenu godinu  radnog staža.


III. Prethodna provjera znanja i sposobnosti: 
 
Postupak testiranja kandidata za prijam na radno mjesto namještenika za koje je kao stručno znanje utvrđena niža stručna sprema ili osnovna škola provodi se putem pisanog testa iz općeg znanja.

	Pravila testiranja

· Po dolasku na testiranje od kandidata bit će zatražena odgovarajuća identifikacijska isprava radi utvrđivanja identiteta.
· Za kandidata koji ne pristupi testiranju smatrat će se da je povukao prijavu na oglas.
· Za vrijeme provjere znanja i sposobnosti nije dopušteno korištenje: literature, bilježaka, mobitela, napuštati prostoriju u kojoj se odvija provjera, razgovor ili na drugi načim ometanje ostalih kandidata.
· Kandidatima će biti podijeljena pitanja te će biti upoznati s vremenom kojeg imaju na raspolaganju za rješavanje.
· Intervju se provodi samo s kandidatima koji su ostvarili  najmanje 50% bodova iz pisanog testiranja.
· Prema okončanom testiranju Povjerenstvo za provedbu oglasa sastavlja rang listu kandidata (prema ukupno ostvarenom broju bodova).

[bookmark: _GoBack]POZIV NA TESTIRANJE bit će objavljen, najmanje pet (5) dana prije testiranja, na web-stranici i oglasnoj ploči Grada Sinja.

Molimo podnositelje da u prijavi navedu broj fiksnoga i/ili mobilnog telefona na koje, u slučaju potrebe, mogu biti kontaktirani tijekom oglasnog postupka. Također molimo da se u prijavi navede adresa elektroničke pošte.

Izabrani kandidat bit će upućen na liječnički pregled (utvrđivanje zdravstvene sposobnosti za obavljanje poslova radnog mjesta) na trošak Grada Sinja.
 
Eventualne dodatne upite za oglas koji  provodi Ured Grada Grada Sinja možete poslati putem elektroničke pošte, na adresu: ivan.medvid@sinj.hr
   
 

